PDCA krug – “striptiz bar (Š)TANGA”

Posjedovati bilo kakvu vrstu biznisa nije lako, pogotovo ako se radi o striptiz baru. Zašto? Konkurencija možda i nije velika, ali ta mala konkurencija spremna je poduzeti bilo kakve mjere da bi pridobila makar mali dio mušterija. Iz tog razloga važno je koristiti jednu od metoda kontinuiranog unapređenja kvalitete.

Prve principe upravljanja kvalitetom i poboljšanja kvalitete postavio je Walter Shewhart u prvoj polovici 20. stoljeća. On je prvi razvio krug poboljšanja kvalitete, tzv. Shewhartov ciklus. Iako danas velika većina ljudi to ne zna, stari Shewhart je tu metodu osmislio baš u svrhu poboljšanja kvalitete striptiz bara. Njegov dobro isplanitani PDCA (Plan, Do, Check, Act) krug rješavao ga je svake konkurencije. Lukavi Walter je najprije sve vješto isplanirao. Organizirao je tečajeve egzotičnog plesa na štangi, koje su starije i iskusnije plesačice održavale mlađim i novijim plesačicama. Takvim tečajevima osigurao je kontinuirano poboljšanje kvalitete izvedbi plesačica. Walter, ili kako su ga u njegovom mjestu zvali “prljavi Walt”, je bio vrlo ozbiljan i krajnje profesionalan, te je svaki svoj plan i realizirao. Imao je najbolju rasvjetu i najbolje ozvučenje koje je u to vrijeme tehnologija podržavala. Angažirao je vrhunske stručnjake koji bi prije svakog nastupa provjeravali sve (od opreme do striptizeta). Nakon svake uspješne večeri dolazili su novi planovi, nove ideje, stoga i nove mušterije. PDCA krug se tako okretao u nedogled, sve dok bivši vlasnici propalih striptiz barova nisu posegnuli za osvetom i ubili prljavog Walta.

Pošto je pametniji, iskusniji i mudriji (gospodin Walter Shewhart) već obavio sav posao kako treba, ja ću u svom striptiz baru (Š)TANGA samo pratiti njegov primjer. PDCA krug je najbolja stvar ikad! Naravno, ipak ću konkurenciji dati malo zraka, jer ne želim postati žrtva ubojstva loših “biznismena”.